《灵山寺》
明代·林仕猷

一洞烟霞紫翠深，上方台殿锁秋阴。悬崖老树鸣天籁，落涧飞泉响石琴。

往事祇今成感慨，浮生何幸得登临。留衣亭上三更月，照彻昌黎万古心。

作者简介：林仕猷，字叔文。揭阳人。洪武初举儒士，任本县教谕，升本府教授。学问该博，尤善吟咏，名动京师，学士宋濂甚推重之。年六十六卒于官。明嘉靖《潮州府志》卷七有传。